b'\n_START_ARTICLE_\nAnton But\n_START_SECTION_\nSeuraura\n_START_PARAGRAPH_\nBut on Dru\xc5\xbeba-78 Harkovan kasvatti. H\xc3\xa4n pelasi ensimm\xc3\xa4iset miesten pelins\xc3\xa4 kuitenkin Ven\xc3\xa4j\xc3\xa4ll\xc3\xa4 Torpedo Jaroslavlin kakkosjoukkueessa maan toiseksi korkeimmalla sarjatasolla Vys\xc5\xa1aja Ligassa kaudella 1997\xe2\x80\x931998. New Jersey Devils varasi Butin viidennell\xc3\xa4 kierroksella 119. pelaajana NHL:n varaustilaisuudessa 1998. Kaudella 1998\xe2\x80\x931999 h\xc3\xa4n debytoi Superliigassa, jossa But pelasi viisi runkosarjaottelua ilman tehopisteit\xc3\xa4. Kaudella 2000\xe2\x80\x932001 h\xc3\xa4nen tehonsa 14+6=20 riittiv\xc3\xa4t Lokomotiv Jaroslavlin (ent. Torpedo Jaroslavl) sis\xc3\xa4isen maalip\xc3\xb6rssin voittoon ja sis\xc3\xa4isen pistep\xc3\xb6rssin toiseen sijaan. Kaudella 2001\xe2\x80\x932002 But oli 14 osumallaan joukkueen kolmanneksi paras maalintekij\xc3\xa4. H\xc3\xa4n voitti kauden p\xc3\xa4\xc3\xa4tteeksi Ven\xc3\xa4j\xc3\xa4n-mestaruuden._NEWLINE_Marraskuussa 2001 New Jersey Devils kauppasi Butin pelaajaoikeudet, Josef Boumediennen ja Sascha Gocin Tampa Bay Lightningiin vaihdossa Andrei Zjuziniin. But ei kuitenkaan miss\xc3\xa4\xc3\xa4n vaiheessa siirtynyt Pohjois-Amerikkaan. Kaudella 2002\xe2\x80\x932003 h\xc3\xa4n oli Jaroslavlin paras maalintekij\xc3\xa4 ja toiseksi paras pistemies Andrei Kovalenkon j\xc3\xa4lkeen tehoilla 16+13=29. But voitti kauden p\xc3\xa4\xc3\xa4tteeksi Ven\xc3\xa4j\xc3\xa4n-mestaruuden. Kaudella 2003\xe2\x80\x932004 h\xc3\xa4n oli 11 osumallaan joukkueen kolmanneksi paras maalintekij\xc3\xa4 Vladimir Samilinin kanssa. But edusti Jaroslavlia kauden aikana my\xc3\xb6s Spengler Cupissa, jossa h\xc3\xa4n oli joukkueen paras pistemies tehoilla 2+2=4. Kaudella 2004\xe2\x80\x932005 But oli tehoilla 12+22=34 Jaroslavlin paras sy\xc3\xb6tt\xc3\xa4j\xc3\xa4 Vladimir Antipovin kanssa ja toiseksi paras pistemies h\xc3\xa4nen j\xc3\xa4lkeens\xc3\xa4. Kaudella 2005\xe2\x80\x932006 But teki Ven\xc3\xa4j\xc3\xa4n p\xc3\xa4\xc3\xa4sarjatason yhden kauden piste-enn\xc3\xa4tyksens\xc3\xa4 tehoilla 16+21=37, joilla h\xc3\xa4n voitti Jaroslavlin sis\xc3\xa4isen pistep\xc3\xb6rssin. But jakoi koko Superliigan pistep\xc3\xb6rssin kuudennen sijan Metallurg Magnitogorskin Ruslan Nurtdinovin kanssa._NEWLINE_Kaudeksi 2006\xe2\x80\x932007 But siirtyi SKA Pietariin, jonka toiseksi paras maalintekij\xc3\xa4 h\xc3\xa4n oli Aleksei Akifjevin kanssa ja kolmanneksi paras pistemies Aleksandr Drozdetskin kanssa tehoilla 13+13=26. Kaudella 2007\xe2\x80\x932008 But oli 15 osumallaan joukkueen toiseksi paras maalintekij\xc3\xa4 David Nemirovskyn kanssa. Kev\xc3\xa4\xc3\xa4n 2008 pudotuspeleiss\xc3\xa4 h\xc3\xa4n oli Pietarin paras maalintekij\xc3\xa4 ja jakoi sis\xc3\xa4isen pistep\xc3\xb6rssin voiton Kirill Safronovin kanssa tehoilla 4+1=5. Kaudeksi 2008\xe2\x80\x932009 But siirtyi pelaamaan Superliigan tilalle perustettua KHL:\xc3\xa4\xc3\xa4 TsSKA Moskovan paitaan ja oli joukkueen kolmanneksi paras pistemies tehoilla 12+21=33. Kaksi seuraavaa kautta h\xc3\xa4n pelasi taas SKA Pietarissa, jonka kolmanneksi paras maalintekij\xc3\xa4 But oli 19 osumallaan kaudella 2009\xe2\x80\x932010._NEWLINE_But siirtyi kaudeksi 2011\xe2\x80\x932012 Metallurg Magnitogorskiin, josta h\xc3\xa4n jatkoi kaudeksi 2012\xe2\x80\x932013 Jugra Hanty-Mansijskiin. But oli tehoilla 13+18=31 joukkueen paras sy\xc3\xb6tt\xc3\xa4j\xc3\xa4 Marek Tron\xc4\x8dinsk\xc3\xbdn kanssa ja sijoittui Jugran sis\xc3\xa4isess\xc3\xa4 pistep\xc3\xb6rssiss\xc3\xa4 kolmanneksi. Kaudeksi 2013\xe2\x80\x932014 h\xc3\xa4n palasi kaksivuotisella sopimuksella Lokomotiv Jaroslavliin. Joulukuussa 2013 seura kuitenkin l\xc3\xa4hetti Butin VHL-joukkue Dizel Penzaan. Vain kolmen siell\xc3\xa4 pelatun ottelun j\xc3\xa4lkeen Jaroslavl purki h\xc3\xa4nen sopimuksensa. But ei pelannut en\xc3\xa4\xc3\xa4 loppukaudella. Jouluna 2014 h\xc3\xa4n teki kaksisuuntaisen sopimuksen Severstal T\xc5\xa1erepovetsin kanssa oltuaan ilman sopimusta alkukauden 2014\xe2\x80\x932015.\n_START_SECTION_\nMuuta\n_START_PARAGRAPH_\nButin poika Daniil pelaa Lokomotiv Jaroslavlin junioreissa.'